Akavar n Stephen Harper, le parti conservateur, iṭṭef adavu mraw iseggassen ayagi. Ivda-tt d aḍersan maca deg udavu yagi aneggaru yuYal iḥkem d agtayan. Anagraw asertan n Kanada d win n tmurt n Llegliz. D anagraw awamni. Akavar illan deg udavu ittass-ed ar umni ad iqavel imazaten n tenmegla Yef tsertit d tmasitin ines. Simmal adavu illa Yur-es laman n tugett n imazanen ad iqqim Yef uqerruy n uwanek. Myal aseggass mi ara d-yaweḍ lawan n umarud ittili-d lvuṭ n laman. Ilaq adavu ad irveḥ tugett n imazanen deg umni mawel ad iYli, ad iṭṭixer. Ad iruḥ uneYlaf amenzu ar uxxam n unevvaḍ amatu, win d-ivedden Yef yisem n tgelliḍt Elizabet tis snat, akken ad ivru i umni, syin d tafranin srid. Send lvuṭ Yef umarud ikavaren ak stigayen neY ttnigusyin Yef ukavar illan d adavu akken ad ḥellin kra neY ad sâeddin tiktiwin nsen ma illa ivYa ad ddun yids di lvuṭ. Akka issawaḍen, s udewenni, teddun ar zdat.
Kanada d tamurt illan ddaw tgelduda tabritanit. D tageliḍt Elizabet tis snat i d aqerruy n uwanek. Ikanadyaten, akka am nek, d isujiten, d isentilen ines. Xas tura anecta ak d amazal maca mazal-d ansayen ar assa anida awal d tmuYli n tgelliḍt d unevvaḍ amatu ittmeslayen Yef yisem is ittnaḥsav. Dacu kan anevvaḍ amatu d aneYlaf amenzu n Kanada i t isveddayen macci am zik d tagelliḍt.
Di tafranin ihi d akavar ewwin aṭas imukan deg umni ara iḥekmen. Ad issali adavu u d win illan d aqerruy n ukavar i irevḥen i ittuYalen d aneYlaf amenzu. Netta ad ifren ineYlafen ines gar ufrinen n ukavar ines.
Maca ussan agi izrin aneYlaf amezwaru Stephen Harper issenker-ed tafranin. Mgal ines illa Thomas Mulcair n ukavar NPD, d imalayen neY d izelmaḍen ak d Justin Trudeau, mmi-s n Pierre Elliott Trudeau, illa Yef uqerruy n ilellamen. Di Québec illa daYen ukavar ittnaYen Yef uzarug n Québec, Bloc québécois, d Gilles Duceppe i t issadawen. Gilles Duceppe illa ijved iman-is seg mi i ixser tafranin tineggura maca seg imiren iruḥ am akken immut ukavar ines. Zik isâa ugar 54 imaztaen maca tagara yagi qqimen-d as kan 4 ufrinen. DYa d ayagi i Yef id-yuYal Gilles, akken ad diḥyu akavar ines, Bloc québécois.
Isentilen illan d imeqranen gar inmeglayen agi d tadamsa d…nniqab. Seg assmi yuder wazal n lpitrul, qemḍent tundar Yef tdamsa takanadit imi tettekka nezzeh Yef lpitrul n ujdi. Seg assmi iṭṭef adavu Stephen Harper iveddel udem i tdamsa imi issevYes nnig wayen ilaqen ayen ittin ar lpitrul n Alberta. Xas tadamsa nneY tejjhed u ur tettmlelli ara maca akka asegmi adamsan Yur-es tagelt neY iqqen ar lpitrul macci d kra.
Asentel wis-sin, d-yufraren ar tagara n tafranin d nniqab isneslem imi tusa yiwet n tpakistanit ar tfugla n tiYYermi s uqeccavu Yef udem. Anecta ijjâar aY aṭas. D ayen id-issakin kra Ikanadyaten d akken tamurt ara as tensaren wansayen ines s wid d-wwin Ikanadyaten imaynuten. Maca imi d akavar n Stephen Harper i ḥarcawen Yef anecta d netta i isserḍin neY iprufitin di tegnitt. DiYen netta xas akken illa yudar deg issenqad di tazwara maca tagara yagi d netta i d aqerruy n tmacint. Imi Mulcair d Trudeau ssellawit acemma Yef anect-a. Duceppe xas akken ived mgal tixidas n inselmen maca netta di Québec kan i itezzi.
Maca tafranin tikkelt agi vdant si yunyu u lvuṭ ad yili di 19 di tuver. D nutenti ak i d tiYezfanin deg umezruy n tafranin di Kanada. Yerna atan deg unevdu. DiYen netta yiwen ur asen issel akka tura di Yuct. Alma d tagara n tuver ara vdun medden ttaran lmendad nsen.
Maca isertiyen n Kanada am wid nniḍen, akken kan iY snumen ittẓemmiren: myal yiwen iqqar ifaY ten ak. Nek awen uqmaY tihin d tagi, a-wen ssegmaY ak tilufa, a-wen ksaY ak iYevlan d wuguren. Akka, simi ara kfunt tafranin ad ttun ak ayen d-nnan, d wayen is ṛṛgmen.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn